stanford-oval/wikipedia huggingface dataset:
איה (פו הדב)
בסרטי דיסני

איה מופיע בסרטי ההנפשה של חברת וולט דיסני המבוססים על סדרת ספרי פו הדב. במידה זו או אחרת, הוא מתואר בסרטים כפחות עוקצני וסרקסטי בהשוואה לדמות המתוארת בספריו של מילן. אף על פי שהוא משמש בסרטים בעיקר כדמות משנית, הסרט פו הדב ויום ההולדת של איה מתמקד בו. מבחינה פיזית הוא אחד מהדמויות החזקות ביותר ולעיתים קרובות נעשה בו שימוש כבהמת משא בכל עת שהדבר מתבקש על פי העלילה. ביתו מתמוטט באופן תדיר, אך הוא תמיד בונה אותו מחדש. הוא תמיד מצפה לכך שהמזל לא יעמוד לצדו, מקבל מצב כזה כאשר הוא מתרחש ולעיתים נדירות הוא מנסה למנוע אותו. משפטי המפתח שנאמרים על ידו הם "תודה שהבחנת בי" ו"אווו קייי" (Ohhh-kayyy).
על אף אופיו הדיכאוני, הוא מסוגל לגלות חמלה רבה, בעוד שבספרים הוא מגלה יותר אדישות. בכמה מהפרקים בסדרה הרפתקאותיו החדשות של פו הדב מומחשת עובדה זו, בעיקר בפרקים "החמור של היום", "פסים", "הבית הוא היכן שהבית נמצא" ו"היי, היי איה". איה הוא בדרך כלל חלק מהקבוצה הגרעינית של החיות, יחד עם פו הדב, חזרזיר, ארנב וטיגר. מבין חמש הדמויות הללו, איה הוא זה שמגלה יותר היסוס מכולם להצטרף לתוכניותיהם ולהרפתקאותיהם, אך הוא לא מגלה התנגדות כלפיהם, שכן הוא מאמין שיהיה זה חסר תועלת לעשות כן.
בסדרת הסרטים של דיסני, מפתח איה מערכת יחסים קרובה עם טיגר. על אף אופיים המנוגד, אישיותו הפסיבית של איה ואופיו האופטימי והמוחצן של טיגר מסייעים לשניים לקבל את פגמיו של זולתו ולהבין זה את זה טוב יותר. הקרבה בין השניים מתחילה לקראת סוף הסרט " פו הדב ויום ההולדת של איה" וממשיכה בסרטים הבאים כמו "הרפתקאותיו החדשות של פו הדב", "חג ההודיה של פו הדב" והסרט פו הדב שיצא לאקרנים בשנת 2011.
זנבו של איה לא תמיד מחובר לגופו באמצעות מסמר, אף על פי שאולפני דיסני בחרו אותו כחלק קבוע מדמותו. כאשר איבד איה את זנבו, מצא אותו ינשוף ועשה בו שימוש כחבל למשיכה בפעמון לצד דלת ביתו עד אשר פו הדב מצא אותו עבור איה. לאחר מכן חיבר כריסטופר רובין את הזנב לגופו של איה מחדש. על פי הסרט פו הדב ועץ הדבש התאפשר הדבר עקב העובדה שאיה ממולא בנסורת. במוצרי המסחור של דיסני, מופיע איה לעיתים כשהוא מחייך, בניגוד לאופיו. בסרטים צבעו של איה נשאר אפור ולעומת זאת, במוצרי המסחור הוא צבוע בצבע כחול והסרט הקשור לזנבו הוא ורוד. הוא מופיע בפארקים ובאתרי הנופש של חברת וולט דיסני, שם הוא מברך את המבקרים.
מדבבים

בסרט המקורי מדובב קולו של איה על ידי ראלף רייט, אף על פי שבסרט "פו הדב מגלה את העונות" (אנ') הוא מדובב על ידי רון פיינברג. בסדרה "ברוכים הבאים לקרן פו" מדובב איה על ידי רון גנז וב"ההרפתקאות החדשות של פו הדב" הוא מדובב על ידי פיטר קאלן שהמשיך למלא תפקיד זה עד לסדרת הטלוויזיה "חבריי טיגר ופו". אף על פי שקאלן היה פעיל בעת הפקת הסרט "פו הדב" שיצא לאקרנים ב-2011, דובבה בו דמותו של איה על ידי באד לאקי.
בעברית דובב קולו של איה על ידי אלי גורנשטיין ועל ידי יורם יוספסברג.
הערות שוליים

↑  Observations on British and American English by an American linguist in the UK
| פו הדב |
| --- | --- | --- |
| ספרים | פעוטים היינו (1924) • פו הדב (1926) • אנחנו שנינו (1927) • הבית בקרן פו (1928) • בחזרה ליער מאה העצים (2009) • פו הדב הכי טוב בעולם (2016) |  |
| דמויות | כריסטופר רובין • פו הדב • ינשוף • איה • חזרזיר • רו • קנגה • ארנב • פיל נפיל • טיגר |  |
| סרטים | פו הדב ועץ הדבש (1966) • פו הדב ביום סגריר (1968) • פו הדב וטיגר גם (1974) • הרפתקאותיו של פו הדב (1977) • פו הדב ויום ההולדת של איה (1983) • פו הדב וחברים (1985) • פו הדב: ההרפתקה הגדולה ביותר (1997) •  טיגר: הסרט (2000) •  חזרזיר: הסרט (2003) • פו הדב: האביב של רו (2004) • פו הדב: סיפורו של פיל נפיל (2005)  • פו הדב (2011) • כריסטופר רובין (2018) |  |
| אישים | א"א מילן • ג'ים קאמינגס • פיטר דניס • וולט דיסני • סטרלינג הולוויי • יבגני לאונוב • כריסטופר רובין מילן • האחים שרמן • ארנסט שפארד |  |
| שונות | ויניפג הדובה • יער אשדאון • יער ת"ק פרסאות • הטאו של פו • הטה של חזרזיר • הרפתקאותיו הרבות של פו הדב |  |
| סדרות | הרפתקאות פו הדוב (1988–1991) • חבריי טיגר ופו (2007–2010) |  |
| --- | --- |
בקרת זהויות :  NLI: 987007558960505171  PLWABN: 9810650728005606  LCCN: no2016140100  MusicBrainz: f338cbaf-3996-4a47-9d9f-d4996fdad8e0  VIAF: 795147905247879092566   WorldCat (עם VIAF): 795147905247879092566
תל אדמי

| --- | --- |
ערוץ נחל אֲדָמִי (ייתכן הַנֶּקֶב של "אֲדָמִי הַנֶּקֶב" המקראית) ובו בוקע עין אֲדָמִי (באזור עם הצמחייה). בראש הגבעה מימין נישא תל אֲדָמִי ומתחתיו נראים שרידי ח'רבת דמין.
ערוץ נחל אֲדָמִי (ייתכן הַנֶּקֶב של "אֲדָמִי הַנֶּקֶב" המקראית) ובו בוקע עין אֲדָמִי (באזור עם הצמחייה). בראש הגבעה מימין נישא תל אֲדָמִי ומתחתיו נראים שרידי ח'רבת דמין.
 שמות נוספים:  "ח'רבת א-דאמיה" "ח'רבת דמין"
 מידות
 שטח:  100 דונם
 גובה מעל פני הים:  164 מטר
 היסטוריה
 תרבויות:  התרבות הכנענית התרבות ההלניסטית
 תקופות:  ברונזה בייניימית תקופת הברונזה המאוחרת תקופת הברזל I תקופת הברזל II התקופה הביזנטית בארץ ישראל התקופה המוסלמית המוקדמת בארץ ישראל
 ננטש:  1948
 סוג:  יישוב קדום
 אתר ארכאולוגי
 חפירות:  1870, שנות ה-50 של המאה ה-20
 ארכאולוגים:  ויקטור גרן רולאן דה וו
 מצב:  הרוס
 גישה לציבור:  כן
 מיקום
 מדינה:  ישראל ישראל
 קואורדינטות:  32°44′57″N 35°27′33″E﻿ / ﻿32.7491667°N 35.4591667°E﻿ / 32.7491667; 35.4591667
  (למפת הגליל העליון מוגדלת) תל אדמי(למפת הגליל העליון רגילה) תל אדמי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל אדמי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל אדמי
 
תל אדמי הוא יישוב קדום בשיפוליה המערביים של בקעת יבנאל בגליל התחתון, שבו שכנה לפי הסברה העיר המקראית אֲדָמִי הַנֶּקֶב. האתר כולל שרידי יישוב מבוצר בראש גבעה (התל) בגובה 164 מטר מעל פני הים ושרידי יישוב כפרי למרגלות הגבעה (החורבה -"ח'רבת א-דאמיה" או "ח'רבת דמין") סמוך למעיין עין אדמי.
ארכאולוגיה ומחקר

תל אדמי, אינו תל ארכאולוגי, אלא גבעה טבעית. מרחוק הוא דומה לכזה מפני שהחיקסוסים, שהקימו את היישוב בתקופת הברונזה הבייניימית, בנו סוללת הגנה גדולה מצידו המערבי של התל, ואת היישוב הם בנו בשיפוליה המזרחיים של הסוללה. הסוללה הגנה על העיר מהכיוון בו אין הגנה טבעית, מקום חיבור השלוחה לרכס.
הממצאים הקדומים ביותר שנמצאו בתל הם שלושה "שפיפונים" ( אבני פולחן בצורת עוגנים) של דייגים וספנים מתקופת הברונזה הקדומה, הנפוצים באזור הכנרת. לאחר תקופת הברונזה (בה הקימו החיקסוסים את המקום), היה האתר מיושב מתקופת הברזל ועד לתקופה הביזנטית בארץ ישראל. בלב התל נבנה אקרופוליס מוקף חומה. רוב השרידים שבתל הם מהתקופה הביזנטית. ממזרח לאקרופוליס נמצאו אבני גזית, שברי פסיפס ושברי רעפים, המעידים על מבנה ציבורי גדול, כנראה כנסייה ביזנטית או בית כנסת.
החורבה שלמרגלות התל, נחפרה על ידי חוקרי המאה ה-19, ובהם ויקטור גרן, שטחה כ-80 דונם והיא בנויה ממספר מפלסים ממזרח למערב. דרך החורן ההיסטורית עברה בסמוך. תושבי החורבה עיבדו את האדמות הפוריות שבעמק שלמרגלות הגבעה ובנו בריכת השקיה הקולטת את מימיה מעין אדמי הסמוך. במקום יש כמות גדולה של שרידים אריכטקטונים כולל קירות רבים העומדים על תילם ושני בתי בד מרשימים. השרידים מתוארכים לתקופה הרומית בארץ ישראל, התקופה הביזנטית והתקופה הצלבנית בארץ ישראל. חלק מהאבנים מהתקופה הביזנטית שימשו לבנייה משנית במבני הכפר המוסלמי המאוחר שבמקום. במאה ה-11 תושבי הכפר הפכו לדרוזים בידי מפיץ הדת הדרוזית בארץ ישראל משאיח' אלחמא. הכפר היה מיושב עד שנת 1948.
היסטוריוגרפיה

הארכאולוג וחוקר המקרא רולאן דה וו הציע לזהות את התל עם "אדמי הנקב" המוזכרת במקורות מצריים, באגדת כרת בכתבי אוגרית וכן  במקרא. יישוב בשם "דמין" מוזכר גם בתלמוד.
"אדמי הנקב" נזכרת בספר יהושע בתיאור דרום נחלת שבט נפתלי: ”וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם”. "אדמי הנקב" זה תיאור ליישוב אדמי, ששוכן בסמוך ל"נקב" - מעלה תלול - הדרך הראשית שמוזכרת לעיל.
התלמוד הירושלמי מזהה את כל המקומות המצוינים בפסוק: ”מחלף - חלף, מאילון - איילון, בצעננים - אגנייא דקדש, ואדמי - דמין, הנקב - ציידתה, ויבנאל - כפר ימה, עד לקום - לוקים”.
לפי מסורת זו, חז"ל ראו ב"אדמי" וב"הנקב" שני יישובים נפרדים. גם אוסביוס באונומסטיקון התייחס לשני יישובים נפרדים, וכך מופיע גם בתרגום השבעים.
לפי זה, היישוב המקראי "אדמי" זוהה אפוא עם היישוב התלמודי "דמין" השוכנת למרגלות התל הקדום (נראה שבתקופת התלמוד הירושלמי - שנכתב בין התקופה הרומית לתקופה הביזנטית - היה היישוב "אדמי" למרגלות התל).
היישוב התלמודי "ציידתה", שנזכר בירושלמי, מזוהה כיום ב"ח'רבת ציאדה" השוכנת ליד מושב הזורעים בבקעת יבנאל.
המושבה יבנאל שהוקמה בשנת 1901 נקראה בשמה על בסיס הזיהוי האמור של חז"ל ל"כפר ימה" התלמודית, כיוון שהוקמה בסמוך ל"ח'רבת ימא".
גאוגרפיה

תל אדמי שוכן בסמוך לדרך ראשית עתיקה שיורדת מאזור שדה אילן, דרך הגדה הדרומית של נחל אדמי, אל עבר שיפוליו המערביים של רכס אדמי. במקום נובע מעיין עין אדמי שמימיו נאגרים בבריכה מלבנית עתיקה  באורך 8 מטר וברוחב 4 מטר.
בסמוך לתל אדמי עובר קניונו הבזלתי של "נחל אדמי", המתחבר לנחל יבנאל, ולידו שמורת "רכס אדמי".
הערות שוליים

1 2  אריאל: כתב עת לידיעת ארץ ישראל - בתי-כנסת בגליל ובגולן, עמ' 83-81, תל אדמי, ח' דמין.
↑  ספר יהושע, פרק י"ט, פסוק ל"ג.
↑  תלמוד ירושלמי, מסכת מגילה,  פרק א', הלכה א'.
↑  אונומסטיקון, 20, שורה 21; 138, שורה 4.
↑  על תל אדמי, רכס אדמי ונחל אדמי באתר משרד החינוך.
תל אֲדָמִי (במרכז התמונה) מבט מכוון מערב
ח'רבת דמין
אלי אדדי

| --- | --- |

 לידה:  26 באוגוסט 1976 (בן 48) ישראל ישראל
 השכלה:  תואר שני (MBA) במנהל עסקים, התמחות בשיווק
 תפקיד:  מנכ"ל סלקום
אלי אדדי (נולד ב-26 באוגוסט 1976) הוא מנהל ישראלי, מנכ"ל קבוצת סלקום.
ביוגרפיה

אדדי נולד בקדימה וגדל בנתניה. שירת בצה"ל כלוחם ביחידת מיתר.
בוגר תואר ראשון בהצטיינות יתרה במנהל עסקים באוניברסיטת בן-גוריון וכן תואר שני (MBA) במנהל עסקים עם התמחות בשיווק. במהלך לימודיו באוניברסיטה כיהן כרכז התרבות של אגודת הסטודנטים באוניברסיטה, וכן הוביל פרויקטים חברתיים בב"ש לשילוב ילדים ממשפחות קשות יום בעולמות ההייטק. ניהל את המרכז ליזמות וניהול הייטק ביחידה ללימודי חוץ של אוניברסיטת בן-גוריון, וכן עסק בייעוץ עסקי וליווי סטרטאפים ויזמים. עוד כיהן בתפקידים שונים בעולם העסקי, בעיקר בתחומי הצרכנות והשיווק.
ביוגרפיה > קריירה

בין השנים 2009–2011 שימש אדדי כמנהל המכירות וההכנסות של המגזר הפרטי בסלקום.
ב-2011 מונה למנכ"ל חברת דינמיקה סלולר. בתקופת ניהולו הוביל תהליך מיתוג מחדש של החברה ופיתח פעילות ענפה שבאה לידי ביטוי בפתיחת סניפים חדשים, השקת אתר למסחר אלקטרוני, מיזוג עם חברת מובילאב לשירותי תיקון וכן כניסה לשוק העסקי כיבואן הרשמי של המותגים אפל וסמסונג.בשנות כהונתו כמנכ"ל דינמיקה, רשמה החברה רווחי שיא, הפכה לרשת ציוד הקצה הגדולה בישראל והובילה בסקטור ציוד הקצה בשוק התקשורת.
בדצמבר 2020 מונה אדדי לסמנכ"ל הקמעונאות וחבר הנהלה בקבוצת סלקום, במקביל לתפקידו כמנכ"ל דינמיקה סלולר.
באוגוסט 2024 מונה אדדי למנכ"ל קבוצת סלקום.
ביוגרפיה > חיים אישיים

נשוי ואב לשניים, גר בתל אביב.
הערות שוליים

↑  מנכ"ל חדש ומהלך התרחבות בדינמיקה סלולר, באתר ביזפורטל, 6 בנובמבר 2011
↑  מייקי לוי‏, "דינמיקה מובילאב": דינמיקה ושירות התיקונים "מובילאב" מתמזגים, באתר וואלה, 21 בספטמבר 2020
↑  מייקי לוי‏, שיחקו אותה: מנכ"ל דינמיקה מדבר על "שנת הקורונה", באתר וואלה, 9 ביוני 2021
↑  נווית זומר, רווח שיא לדינמיקה: "התמקדנו במכשירי פרימיום. הצעירים לא רוצים את הזולים", באתר ynet, 9 במרץ 2023
↑  עדיאל איתן מוסטקי, ניתוחחברות הסלולר נמתחות עד הקצה כדי למכור מכשירי קצה, באתר כלכליסט, 2 באפריל 2024
↑  גד פרץ, ‏מנכ"ל דינמיקה: "אנחנו מתמקדים במובייל, והמתחרות מתרחבות למוצרי תינוקות", באתר גלובס, 15 בספטמבר 2022
↑  עדיאל איתן מוסטקי, מנכ"ל דינמיקה אלי אדדי מונה למנכ"ל סלקום, באתר כלכליסט, 15 באוגוסט 2024
↑  נווית זומר, סלקום מינתה את אלי אדדי למנכ"ל החדש, באתר ynet, 15 באוגוסט 2024
↑  אלי אדדי מונה לסמנכ"ל הקמעונאות בסלקום: "חיזוק משמעותי להנהלה", באתר ישראל היום, 2 בדצמבר 2020
↑   דינמיקה של קידום: אלי אדדי מונה למנכ"ל סלקום, באתר וואלה, 15 באוגוסט 2024
↑  יניב הלפרין, ‏אלי אדדי מונה למנכ"ל סלקום, באתר "אנשים ומחשבים", 15 באוגוסט 2024
מסדר אולף הקדוש

| --- | --- |

צלב של מסדר אולף הקדוש
 
 אות מסדר אולף הקדוש
 מוטו: RET OG SANDHED (צדק ואמת)
 פרטים
 מדינה:  נורווגיה נורווגיה
 סוג:  מסדר אבירות בן חמש דרגות
 מפקד המסדר:  האראלד החמישי, מלך נורווגיה
 למען:  הישגים יוצאי דופן למען המדינה והאנושות
 סטטוס:  מסדר פעיל
 דרגות וסוגים:  צלב גדול עם צווארון  צלב גדול  מפקד עם כוכב  מפקד  אביר מדרגה ראשונה  אביר
 נוסד:  21 באוגוסט 1847
 החליף את:  מסדר האריה הנורווגי
 היררכיה
 עיטור גבוה יותר:  אין (הגבוה ביותר)
 עיטור נמוך יותר:  מסדר ההצטיינות הנורווגי המלכותי
הכוכב של מסדר אולף הקדוש
עיצוב הצווארון של מסדר אולף הקדוש מאז 1906
המסדר הנורווגי המלכותי של אולף הקדוש (בנורווגית: Den Kongelige Norske Sankt Olavs Orden; או Sanct Olafs Orden, השם הנורווגי הישן) הוא מסדר אבירות נורווגי שהנהיג אוסקר הראשון, מלך שוודיה ב-21 באוגוסט 1847. הוא נקרא על שמו של אולף השני, מלך נורווגיה, המכונה בשם "אולף הקדוש" (Olav den hellige).
רגע לפני שפורק האיחוד עם שוודיה בשנת 1905, הוקם מסדר האריה הנורווגי (Den Norske Løve orden) בשנת 1904 על ידי אוסקר השני, מלך שוודיה, אך יורשו, הוקון השביעי, מלך נורווגיה לא העניק שום תואר במסגרת מסדר זה. מסדר אולף הקדוש הפך לפיכך למסדר האבירות היחיד של הממלכה במשך 80 השנים הבאות. המפקד הגדול של המסדר הוא המלך המכהן של נורווגיה. הוא משמש לתגמל אנשים על הישגים יוצאי דופן למען המדינה והאנושות. מאז 1985 הוענקו תארים למסדר רק לאזרחי נורווגיה, אם כי ראשי מדינות זרים ומלכים עשויים לקבל תואר לשם כבוד.
דרגות ומחלקות

המלך המכהן של נורווגיה הוא המפקד הגדול של המסדר. המסדר מורכב משלוש דרגות, מתוכן שתיים מחולקות לשתי מחלקות, וניתן להעניק אותן עבור תרומות אזרחיות או צבאיות, לפי סדר הצטיינות יורד. הצווארון מוענק כמחלקה נפרדת של הצלב הגדול לאותם מקבלי תואר הנחשבים ראויים במיוחד.
צלב גדול (Storkors) – מחולק לראשי מדינות לשם כבוד ובמקרים נדירים ליחידים בשל הצטיינות; עונדים את התג על הצווארון (שרשרת), בתוספת כוכב על צד שמאל של החזה. אם הצווארון לא נלבש אפשר לענוד את התג על אבנט בכתף ימין.
מפקד , הנחלק לשתי מחלקות:
מפקד עם כוכב (Kommandør med stjerne) – עונד את התג על הצוואר, בתוספת הכוכב על צד שמאל של החזה.
מפקד (Kommandør) – עונד את התג על הצוואר.
אביר , הנחלק לשתי מחלקות:
אביר דרגה ראשונה (Ridder av 1. klasse) – עונד את התג על סרט על צד שמאל של החזה.
אביר (Ridder) – עונד את התג על סרט על צד שמאל של החזה.
| אותות |
| --- | --- | --- | --- | --- | --- |
|   צלב גדול עם צווארון |   צלב גדול |   מפקד עם כוכב |   מפקד |   אביר דרגה ראשונה |   אביר |
סימני דרגה

צווארון – הצווארון של המסדר הוא בזהב, עם חמש מונוגרמות מצופות באמייל ועליהם כתר "O" (עבור "אוסקר", הקוד המלכותי של אוסקר הראשון, מייסד המסדר), חמישה שלטי אצולה של נורווגיה מצופים באמייל ועליהם כתר, ועשרה צלבי זהב עם קצוות פרחוניים שמשני צדדיהם יש שני קרדומי קרב עם להבי כסף ומוטות מוזהבים (האלמנט האחרון מופיע גם בשלט האצולה של הכנסייה של נורווגיה (אנ')).
תג – תג המסדר הוא צלב מלטה מצופה אמייל לבן, בכסף לדרגת האביר ומוזהב לדרגות הגבוהות; מונוגרמות עם כתר של האות "O" (עבור "אוסקר") מופיעות בין זרועות הצלב. הדיסק המרכזי הקדמי הוא אדום עם האריה הנורווגי הזהוב האוחז גרזן קרב. הדיסק האחורי נושא את המוטו של המלך אוסקר «Ret og Sandhed» - "צדק ואמת" בנורווגית; שני הדיסקים מוקפים בטבעת לבנה-כחולה-לבנה. בראש הצלב כתר; פרסים צבאיים מחברים בין הכתר לצלב.
כוכב :
כוכב המסדר לצלב הגדול – כוכב כסף בעל שמונה קודקודים, הנושא את החלק הקדמי של תג המסדר (ללא הכתר בחלקו העליון).
כוכב המסדר למפקד – צלב מלטה מכסף שבין זרועותיו מונוגרמות מוזהבות עם כתר של האות "O" (עבור "אוסקר"), הנושא את החלק הקדמי של תג המסדר (ללא הכתר בחלקו העליון).
הסרט – הסרט של המסדר הוא אדום עם שוליים בפסים של לבן-כחול-לבן.
בנסיבות יוצאות דופן מאוד ניתן להעניק את אות המסדר "עם יהלומים", ובמקרה כזה טבעת יהלומים מחליפה את טבעת האמייל לבן-כחול-לבן המקיפה את הדיסק המרכזי בקדמת התג.
התגים אמורים להיות מוחזרים למסדר במקרה שהעונד מקודם לדרגה גבוהה יותר של המסדר או עם מותו. סימני הדרגה מיוצרים בנורווגיה על ידי אומנים.
זכאות וחלוקת התארים

המלך מחלק תארים בהמלצת ועדה בת שישה חברים, שאף אחד מהם אינו יכול להיות חבר בממשלה, המורכבת מקנצלר, סגן קנצלר, הלורד צ'מברלין של נורווגיה (הפועל כגזבר) ושלושה נציגים אחרים. הלורד צ'מברלין ממנה את חברי הוועדה, והמלך מאשר אותם. הצעות למועמדות למסדר מופנות לוועדה באמצעות מושל המחוז.
נסיכים ונסיכות במעמד של יורש עצר ממונים לדרגה הגבוהה ביותר עם הגיעם לגיל בגירות.
דירוג

מסדר אולף הקדוש הוא הכבוד האזרחי הגבוה ביותר שמעניקה נורווגיה כיום ומדורג רק לאחר צלב המלחמה (אנ') הצבאי בין כל העיטורים הנורווגיים שעדיין מוענקים.
בסדר הקדימות הנהוג בחצר המלוכה בנורווגיה במעמדים רשמיים ובארוחות רשמיות, נושאי תג המסדר המלכותי הנורווגי של אולף הקדוש עם הצווארון מדורגים במקום ה-15 בסדר הקדימות, מיד אחרי הגבירה אשר על הגלימות והגנרלים, וממש לפני מקבלי צלב המלחמה עם חרב. נושאי הצלב הגדול של המסדר הנורווגי המלכותי של אולף מדורגים במקום ה-16.
שברולט קורבט C8

| --- | --- |

שברולט קורבט C8, בעין כרם, ירושלים, ישראל
 מאפיינים כלליים
 יצרן:  שברולט
 שנות ייצור:  2020-היום
 הרכבה:  ארצות הברית ארצות הברית
 מודל קודם:  שברולט קורבט C7
 חברת אם:  ג'נרל מוטורס
 סיווג:  מכונית ספורט
 מרכב:  קופה או רודסטר בעלת שתי דלתות
 אורך:  4,630 מ"מ
 רוחב:  1,933 מ"מ
 גובה:  1,234 מ"מ
 משקל:  1,527 ק"ג
 בסיס גלגלים:  2,723 מ"מ
 מפרט טכני
 מנוע:  מנוע בנזין 
 הילוכים:  תיבת הילוכים כפולת מצמדים בעלת שמונה הילוכים
 
שברולט קורבט C8 (באנגלית: Chevrolet Corvette C8) היא מכונית ספורט במרכב קופה בעלת שני מקומות ישיבה, שמיוצרת על ידי שברולט משנת 2020. היא הוצגה ביולי 2019. היא הדור השמיני של מכונית הספורט שברולט קורבט.
זאת הפעם הראשונה שהקורבט כוללת מנוע מרכזי בהנעה אחורית.
עיצוב

העיצוב מסוקר על ידי עיתונאי רכב בעולם כמטוס קרב, כי העיצוב החיצוני והפנימי שלה מזכיר את מטוסי הקרב האמריקאים F-35 ו-F-22. בפנים המכונית האווירה של מטוס קרב, הנהג מוכף במסכי וכפתורי שליטה רבים וכמין מחיצה הנמצאת בין הנהג לנוסע שלידו, מעניקה אווירה של תא טייס. לוח המחוונים הוא דיגיטלי ובקוטר 12.0 אינץ'.
מפרט טכני

היא כוללת מנוע בנזין V8 צילינדרים בנפח 6.2 ליטרים המספק כ-495 כוחות סוס ב-6,450 סיבובים לדקה ומומנט מרבי של 65 קילוגרמים ב-5,150 סיבובים לדקה. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות.
שברולט קורבט Z06

ב-27 באוקטובר 2021 חשפה שברולט את שברולט קורבט Z06, זו גרסה המיועדת למסלול של הקורבט הבסיסית, היא כוללת כנף אחורית גדולה ועיצוב ספורטיבי יותר, כולל רכיבי מרוץ, בנוסף למכונית מנוע משופר מהשברולט קורבט C7 Z06 מהדור הקודם, אף על פי שהמנוע ללא מגדשי טורבו ההספק עומד על 670 כ"ס ב-8,400 סל"ד ומומנט מרבי של 63.5 קג"מ ב-6.300 סל"ד לעומת 650 כ"ס ומומנט של 89.8 קג"מ בדור הקודם. היא תיוצר גם בגרסת גג נפתח.
ייצור ומכירות

ייצור ה-C8 החל בפברואר 2020. עד אפריל 2020 בנתה שברולט פחות מ-2,700 יחידות. ביולי 2020 החל הייצור של הגרסת הספיידר (גג נפתח). ב-8 באוקטובר 2020 הופסק הייצור למשך 11 יום עקב חוסר בחלקים, ב-19 באוקטובר חודש הייצור. בינואר 2021 הופסק הייצור עד ה-16 בפברואר, אך שברולט האריכה את הפסקת הייצור עד ל-25 בפברואר, לאחר מכן האריכה את הפסקת הייצור שוב עד ל-1 ביוני. ב-19 ביוני הכריזה החברה כי היא לא עומדת בקצב הייצור וכי יש יותר הזמנות ממה שהם מיצרים.
ייצור ומכירות > מכירות

| שנה | ארצות הברית |
| --- | --- |
2020: 21,626
ראו גם

שברולט קורבט
שברולט קורבט C7
שברולט קורבט C6
הערות שוליים

↑  אלדד מנורי, שברולט קורבט החדשה 2020 נחשפת, באתר פורטל הרכב גיר, ‏21 ביולי 2019
↑  קורבט C8 סטינגריי 2020 נחשפת - לראשונה עם מנוע מרכזי, באתר קארטיוב, ‏19 ביולי 2019
↑  רועי צוקרמן, שברולט קורבט החדשה: המנוע עבר אחורה, באתר אוטו, ‏21 ביולי 2019
↑  The Mid-Engine C8 Corvette Has 495 HP and Hits 60 MPH In Under 3.0 Seconds, באתר roadandtrack, ‏19 ביולי 2019
↑  cartube, מפלת הביצועים החדשה של שברולט: 2022 קורבט Z06 נחשפת - cartube, באתר www.cartube.co.il
↑  חזי גורן, שברולט קורבט Z06 יוצאת לאור, באתר גיר, ‏27 באוקטובר 2021
↑  Mid-Engined Chevy Corvette C8 Production Has Started: Report, באתר מוטור 1, ‏30 בינואר 2020
↑  2020 Chevy Corvette C8 Delayed Until February 2020, באתר מוטור 1, ‏06 בנובמבר 2019
↑  Chevy Has Built Fewer Than 2,700 Corvette C8 Customer Cars, באתר מוטור 1, ‏10 באפריל 2020
↑  2020 Corvette C8 Convertible Production To Resume In July, באתר מוטור 1, ‏20 במאי 2020
↑  2020 Corvette C8 Production Has Stopped Because They Ran Out Of Parts, באתר מוטור 1, ‏08 באוקטובר 2020
↑  Corvette C8 Production Has Officially Resumed After Short Shut Down, באתר מוטור 1, ‏19 באוקטובר 2020
↑  Corvette C8 Production Gets One-Week Suspension Due To Supplier Issues, באתר מוטור 1, ‏19 בינואר 2021
↑  Chevy Corvette Production Halt Extended Until February 16, באתר מוטור 1, ‏08 בפברואר 2021
↑  Chevy Corvette C8 Production Pauses Again Due To Supply Chain Issues, באתר מוטור 1, ‏25 בפברואר 2021
↑  Chevy Corvette Production Halt To Continue Beyond June 1, באתר מוטור 1, ‏30 במאי 2021
↑  Chevy Pausing Corvette Production, Not Because Of Microchip Shortage, באתר מוטור 1, ‏21 במאי 2021
↑  GM Has More Chevy Corvette C8 Orders That It Can Handle, באתר מוטור 1, ‏19 ביוני 2021
↑  שברולט קורבט C8 - נתוני מכירות בארצות הברית, באתר carsalesbase
מבצע שובר גלים

מבצע שובר גלים היה מבצע צבאי של צה"ל בסיוע שירות הביטחון הכללי ומשטרת ישראל באזור יהודה ושומרון שהחל ב־31 במרץ 2022, לאחר שורה של פיגועי טרור שביצעו מחבלים פלסטינים וערבים-ישראלים כנגד אזרחים ישראלים בשטחי מדינת ישראל בשבוע שקדם למבצע. לאחר שלושה חודשים, המבצע כמבצע צבאי פסק בהדרגה, ובהמשך כינה צה"ל כל פעילות ביהודה ושומרון בשם זה. לבסוף, כעבור כשנה, השימוש הנותר בשמו לתיאור הפעילות הופסק, מתוך הערכה שהמשך השימוש בשמו תורם למתיחות מול הרשות הפלסטינית ומנגנוניה.
במהלך המבצע ביצעו כוחות צה"ל ומג"ב פשיטות ומעצרים נגד יעדי טרור פלסטינים ומבוקשים בשטחי יהודה ושומרון. שוטרי מג"ב פעלו גם בחלק מהערים הערביות בישראל. במהלך שלושת החודשים הראשונים של המבצע, גדוד ניצן של חיל האיסוף הקרבי הוציא למעלה מ-527 פעילויות מבצעיות שונות ברחבי יהודה ושומרון ובעיקר במרחב התפר. הימ"מ והימ"ס, היחידות המיוחדות ללוחמה בטרור של משטרת ישראל ומשמר הגבול, נטלו חלק נכבד בפעילות המבצעית ועצרו או הרגו מחבלים רבים, בסיוע מודיעיני משירות הביטחון הכללי.
כחלק מההיערכות למבצע, גייס צה"ל שלוש פלוגות מג"ב במילואים.[דרושה הבהרה] כמו כן, צה"ל הקצה כ־1,300 לוחמים לסיוע למשטרת ישראל בלחימה בטרור. לפי מפקד אוגדת איו"ש, תא"ל אבי בלוט, האוגדה תוגברה מ־13 גדודים ל־24 גדודים. כוחות רבים של צה"ל בסדיר ובמילואים הוסטו ליהודה ושומרון על חשבון אימונים. בשלהי 2022 צה"ל החל לצמצם כוחות בעקבות התקדמות בנייה בקו התפר וצניחת מעבר שב"חים.
מבצע שובר גלים היה במידה רבה המשכה של שגרת הפעילות המתקיימת ביהודה ושומרון, באמצעות יחידות ייעודיות כאוגדת אזור יהודה ושומרון ויחידת דובדבן, ויחידות אחרות המופנות לכך לפי הצורך (כגון סיירת חרוב, סיירת גולני, סיירת נח"ל וסיירת גבעתי), וכוללת מעצר מבוקשים לחקירה, פעולות ממוקדות ללכידת מחבלים ולסיכול פעולות טרור, והתנגשויות עם אוכלוסייה אזרחית המתנגדת לפעולות צה"ל.[דרוש מקור] עיקר הלחימה מתרחשת בערים שכם וג'נין, כולל במחנה הפליטים ג'נין ובכפרים סביב שכם, שם נמצאים מוקדי הטרור הפלסטיני. במהלך המבצע תוקנו פרצות בגדר ההפרדה והוגברה השמירה עליה, תוך היתר לירות לעבר הרגליים של מי שמנסה לעבור אותה. מירי זה נהרגו שני פלסטינים לא חמושים. כמו כן, ביצע צה"ל עבודות הנדסיות בקו התפר על מנת להקטין הסתננות בלתי חוקית, הברחות (בעיקר של אמל"ח), חדירת שב"חים ופח"ע. עבודות אלו, שכונו "מבצע לוט", כללו חפירת תעלה נגד טנקים באורך 42 ק"מ בקו התפר שבחטמ"ר יהודה על ידי עשרות כלי צמ"ה של חיל ההנדסה הקרבית.
במהלך המבצע נהרגו למעלה מ-200 מחבלים ונעצרו למעלה מאלפיים מבוקשים. בנוסף הוחרמו אמצעי לחימה רבים וכספי טרור. מנגד, לוחם ימ"מ וקצין צה"ל נהרגו בפעילות מבצעית ולוחמים נוספים נפצעו.
המבצע סייע לצמצום גל הפיגועים בתחומי הקו הירוק, אך התעצמו הפיגועים ביהודה ושומרון, והחשש מפניהם התמשך.
רקע

קודם המבצע בוצעו חמישה פיגועי טרור כנגד ישראלים במרכזי ערים בישראל:  פיגוע הדקירה בארמון הנציב, הפיגוע המשולב בבאר שבע, פיגוע הירי בחדרה ופיגוע הירי בבני ברק, כשבוע לאחר תחילת המבצע בוצע פיגוע הירי ברחוב דיזנגוף בתל אביב. כארבעה שבועות לאחר תחילת המבצע, בוצע פיגוע הירי באריאל, וימים אחדים לאחר מכן בוצע הפיגוע באלעד. כמו כן, פורעים פלסטינים וערבים ישראליים ביצעו מספר פיגועים נוספים שנפצעו בהם ישראלים וכן סוכלו ניסיונות פיגוע על ידי כוחות הביטחון.
מהלך המבצע > 2022 > מרץ 2022

ב־31 במרץ החל צה"ל במבצע. לוחמי צה"ל וכוחות הביטחון ביצעו פשיטות ומעצרים ביהודה ושומרון ועצרו 31 חשודים פלסטינים, בהם כמה פעילים המזוהים עם דאעש בחברון. בג'נין לוחם יחידת דובדבן נפצע באורח קל לאחר שמחבלים פתחו באש אל עבר כוחות הביטחון, הלוחמים השיבו אש והרגו 3 מחבלים.
מהלך המבצע > 2022 > יולי 2022

גם ביולי 2022 נעצרו עשרות רבות של מחבלים בפעילות יומיומית של כוחות הביטחון.
ב-24 ביולי 2022 כוח משותף של ימ"מ וסיירת גבעתי פעל למעצר מבוקשים בקסבה של שכם. הכוח הטיל מצור על בית בו התבצרו המחבלים והפעיל נוהל סיר לחץ. לוחמי הימ"מ ירו רקטות כתף מדגמי לאו ומטאדור על המבנה ואז טיהרו את הבית. בחילופי האש נהרגו לפחות 2 מחבלים חמושים, נפצעו 19 מחבלים נוספים ונתפסו אמצעי לחימה רבים.
ב-26 ביולי 2022 כוחות הנדסה קרבית הרסו את בתי המחבלים שביצעו את פיגוע הירי באריאל.
ב-27 ביולי 2022 פלסטיני מעורער בנפשו, חוסיין קואריק, בן 59 מהכפר עוורתא, נורה לפי נוהל מעצר חשוד כשהתקרב לעמדה צבאית ליד שכם. כעבור יומיים מת מפצעיו.
ב-29 ביולי 2022 אמג'ד נשאת אבו עליא, פלסטיני בן 16, נורה למוות בכפר אל-מוע'ייר, בעימות עם חיילים ומתנחלים ליד רמאללה. באותו יום מארב של יחידה 636 במרחב חווה 5 בכניסה לעיר שכם פגע בחוליית מחבלים שביצעה פיגוע ירי על עמדת צה"ל במקום.